**Qiyu Zhou** (født 2000), også kjent som **Nemo Zhou** og under hennes online alias **akaNemsko**, er en kinesisk-født kanadisk sjakkspiller, Kvinnelig stormester, FIDE-mester, og streamer på Twitch. Hun har vært verdensmester for jenter under 14, kanadisk nasjonal mester for kvinner, og finsk nasjonal mester for kvinner. Zhou har en FIDE-rating på 2367 og på sitt beste vært rangert som nr. 100 i verden blant kvinner. Hun er den første kanadiske kvinnen som har oppnådd kvinnelig stormester- eller FIDE-mester titlene, og har representert Canada under sjakk-OL for kvinner siden 2014.

Tidlig liv og bakgrunn
----------------------

Qiyu Zhou ble født 6. januar 2000 i Jingzhou i Kina. Moren hennes har en doktorgrad i engelsk lingvistikk og faren har en doktorgrad i datateknikk. Zhou begynte å spille sjakk da hun var tre år gammel mens hun bodde i Antibes i Frankrike hvor faren hennes jobbet ved det franske instituttet for forskning i informatikk og automatisering. Hun ble først interessert i sjakk etter å ha sett et sjakksett mens hun gikk nedover en gate. Hun ble deretter med i en sjakklubb der ferdighetene hennes raskt ble anerkjent da hun beseiret flere av guttene i klubben til tross for at hun bare hadde en måneds erfaring med spillet.

Zhou flyttet til Finland når hun var fire, da faren hennes begynte å jobbe ved VTT Technical Research Centre i Finland og Uleåborgs universitet. I Uleåborg ble hun med i sjakklubben Shakki-77, og ble trente under Jouni Tolonen. I løpet av ett år ble hun den yngste finske nasjonale sjakkmesteren i historien etter at hun vant den åpne delen i det finske ungdomssjakkmesterskapet da hun var fem år gammel. Denne prestasjonen ble hedret stort i media i Finland og førte til at historien hennes ble publisert i en nasjonal lærebok for grunnskoleelever. I tillegg til å gjenta seieren i mesterskapet i fire år fra 2007 til 2010 vant Zhou det finske nasjonale sjakkmesterskapet for kvinner i 2010 i en alder av 10.

Som den finske nasjonale mester under 10 år kvalifiserte Zhou seg til å spille i verdensmesterskapet i ungdomssjakk ved flere anledninger. Hun konkurrerte i jentedivisjonen under 10 i 2005 og scoret 4½/11 poeng i da hun var fem år. Etter å ha byttet til den nye jentedivisjonen under 8 i sine to neste verdensmesterskap, vant Zhou en sølvmedalje under 2008-arrangementet, som ble holdt i Vũng Tàu i Vietnam. Med Kalle Kiik som lagets trener scoret hun 8½/11, og havnet bak Zhansaya Abdumalik som endte med 10/11. Under Zhous første verdensmesterskap fikk hun også muligheten til å møte den ledende kvinnesjakkspilleren Hou Yifan som hun lenge har ansett som hennes største sjakkforbilde. Da Zhou var rundt 11 år gammel flyttet hun og familien til Ottawam, og Zhou byttet dermed forbund fra Finland til Canada i 2011.

Sjakkkarriere
-------------

### 2011–15: Verdensmester under 14 år

Zhou fikk sin første FIDE-rating etter verdensmesterskapet for ungdom i 2010, og startet med en rating på 1710 i januar 2011 i en alder av ti. Etter som hun nå bodde i Canada hadde hun flere muligheter til å konkurrere i turneringer med voksne. Med gode prestasjoner under både Montreal Open i 2011 og verdensmesterskapet for ungdom i 2011, som ga henne 50 ratingpoeng hver, avsluttet hun året med en rating på 1782. Zhou fortsatte å stige i rating i løpet av de neste årene og oversteg først 1900 i juli 2013, på grunn av en god prestasjon under Gatineau Open. Hun ble også kanadisk mester for ungdom i to år på rad, og vant i divisjonen for jenter under 12 i 2012 og jenter under 14 i 2013.

Zhou hadde et stort ratinghopp på nesten 200 poeng i 2014. Hun oppnådde en rating på 2029 i juli etter at hun hadde scoret 3½/4 poeng under Eastern Ontario Open mot fire motstandere med rating mellom 2000 og 2100. Mot slutten av 2014 oppnådde Zhou sitt beste resultat det året ved å vinne gullmedaljen i divisjonen jenter under 14 ved verdensmesterskapet for ungdom i Durban i Sør-Afrika. Hun scoret 8½/11 og endte på delt førsteplass med Oliwia Kiołbasa som var den eneste andre ubeseirede spilleren i divisjonen. Det endte også uavgjort etter det første tiebreak-partiet, etter at de hadde spilt remis mot hverandre i den tiende runden. Zhou kapret derimot gullmedaljen i dert andre tiebreak-partiet. Hennes høyeste rating i løpet av året var 2157.

Zhou hadde flere store ratinghopp og fall i 2015. Etter et ratingfall på 90 poeng mot slutten av 2014 fikk Zhou umiddelbart tilbake alle disse ratingpoengene den påfølgende måneden under Chess in Kecskemét New Year-arrangement i Ungarn, hvor hun scoret 6/12 mot motstandere med en gjennomsnittlig rating på 2302. Etter å ha tapt 99 poeng under Reykjavik Open fikk hun tilbake 75 poeng på to arrangementer i Canada i mai. Mot slutten av mai vant Zhou i divisjonen for jenter under 18 ved det nordamerikanske ungdomssjakkmesterskapet i Toluca i Mexico, og mottok samtidig tittelen Kvinnelig internasjonal mester.

### 2016–: Kvinnelig stormester og FIDE-mester

I løpet av 2016 ble Zhou tildelt tittelen FIDE-mester og kvalifiserte seg også til Kvinnelig stormester-tittelen, hvor sistnevnte ikke ble godkjent før året etter. Hun var den første kanadiske kvinnen som fikk noen av disse titlene. Under Stockholm Chess Challenge i mars vant hun sitt siste runde-spill mot Toms Kantāns, som da var en internasjonal mester med rating på 2496 og er den høyest rangerte spilleren hun har beseiret. Mot slutten av året fikk Zhou alle de tre normene hun trengre for WGM-tittelen i tre påfølgende turneringer som startet i juli. Det første og tredje arrangementet var begge i Kecskemét hvor hun også hadde gjort det bra året før. Hun scoret 7½/10 i Chess in Kecskemét IM-turneringen og scoret deretter 7/10 i Chess in Kecskemét GM-turneringen. I mellomtiden reiste hun til Novi Sad i Serbia og hadde sin beste prestasjon blant disse tre arrangementene, og scoret 7/9 under IM Riblje Ostrvo 3-turneringen, og fikk ½ poeng mer enn det som var nødvendig for normen. Med disse tre resultatene klatret Zhou til en karriere-beste rating på 2367. Hun ble også en av de 100 beste kvinnene i verden etter rangering og en av de 10 beste jentene for første og eneste gang i karrieren, og ble nøyaktig nr. 100 blant kvinner og nøyaktig nr. 10 blant jenter. Zhous siste store resultat for året var å vinne det kanadiske kvinnemesterskapet med et poeng over andreplassen. Denne seieren kvalifiserte henne til å konkurrere i verdensmesterskapet i sjakk for kvinner året etter.

Fra 2017 og utover begynte Zhou å konkurrere i sjakkturneringer, delvis for å fokusere på studiene ved universitetet. Hun deltok i 2017 i verdensmesterskapet for kvinner. Hun møtte Natalia Pogonina i første runde, men ble slått ut i andre runde etter å ha spilt til remis det første spillet med svart, og til tap det andre spillet med hvitt. Mot slutten av året klarte ikke Zhou å forsvare tittelen sin som kanadisk mester for kvinner, og tapte med et halvt poeng mot Maili-Jade Ouellet. Etter mer enn ett års pause fra konkurrerende sjakk under koronapandemier, fortsatte Zhou å konkurrere i mai 2021 i det kanadiske verdensmesterskapets online kvalifiseringsturnering og vant med en poengsum på 7½/8 i et dobbelt round-robin-format.

Spillestil
----------

Zhou har spilt flere spill med 1.e4 (Kongebondeåpning) enn med 1.d4 (Dronningbondeåpning), eller åpningstrekk. Hun foretrekker å fortsette 1.e4 med den spansk åpning (1.e4 e5 2.Nf3 Nc6 3.Bb5). Zhou hadde opprinnelig startet med å spille skotsk åpning (1.e4 e5 2.Nf3 Nc6 3.d4), før hun byttet til spanske. Hun liker variasjonen av forskjellige linjer med den spanske åpningen, og spiller ikke med mye variasjon utover denne åpningen.

Bemerkelsesverdige spill
------------------------

Zhou – Kantāns, 2016| Stilling etter 11. f3 d5 12. Ndxb5 axb5 13. Nxb5 | Stilling etter 33. Qc5 Bc6 34. Bc3 Ne3 35. Rd6 |

* Qiyu Zhou (2247) – Toms Kantāns (2496), 2016 Stockholm Chess Challenge: Runde 9; Siciliansk forsvar, 1–0. Zhou analyserte spillet med Svetlana Agrest som var kommentator for arrangementet. Noen av diskusjonene deres er inkludert nedenfor.

1. e4 c5 2. Nf3 Nc6 3. d4 cxd4 4. Nxd4 e6 5. Nc3 Qc7 6. Be3 a6 7. Be2 b5 8. a3 Bb7 9. OO Nf6 10. Kh1 Na5 11. f3 d5 (*Agrest: «Du fant et interessant offer [bytte en springer mot to bønder]»*) 12. Ndxb5 axb5 13. Nxb5 Qd8 14. Bf4 Rc8 15. Na7 Be7 16. Bb5+ Nc6 17. Nxc8 Qxc8 18. exd5 Nxd5 19. Bd2 Bf6 20. c4 Ne7 21. Rb1 OO 22. b4 Nd4 23. a4 e5 24. Qe1 Nef5 25. Bc3 Nxb5 26. cxb5 Bh4 27. Qc1 e4 28. fxe4 Bxe4 29. Rb2 Re8 30. a5 Bd3 31. Rd1 Bxb5 32. Bd2 Qe6 33. Qc5 Bc6 34. Bc3 Ne3 *(Zhou: «[Kantāns] burde ikke ha gått Ne3... Vi så bare på Ba8 [i stedet]»*) 35. Rd6 (*Agrest: «Etter Rd6 ser det tøft ut.» Zhou: «Jeg tror [Kantāns] kunne ha gått for [Qc4]... Det var et sluttspill her.»*) Rd8 (*Zhou: «[Qc4] ville ha vært bedre enn [Rd8].»*) 36. Qd4 Bf6 37. Rxd8+ Be8 38. Rd6 Bxd4 39. Rxe6 fxe6 40. Bxd4 Nc4 41. Ra2 1–0 (*Agrest: «Det ser ut som du får dronning i et par trekk, så det erikke noe problem.*»)

Fotnoter
--------

Referanser
----------

Eksterne lenker
---------------



1. 1 2 3 4  «Qiyu Zhou, 15 Year Old High School Student From Ottawa, Is A World Youth Chess Champion!». Besøkt 12. februar 2021.
2. 1 2 3  «WGM Title Application» (PDF). Besøkt 12. februar 2021.
3. 1 2 3 4  «Nemo Qiyu Zhou». Besøkt 12. februar 2021.
4. 1 2 3 4  Liu, Xianglin. «世界青少年杯国际象棋冠军 周齐宇的成长轨迹». Arkivert fra originalen 17. oktober 2014. Besøkt 13. februar 2021.
5. 1 2  Zhou, Qiyu. «Humans of Chess: Qiyu Zhou». Arkivert fra originalen 26. februar 2021. Besøkt 12. februar 2021.
6. ↑  «WIM Qiyu Zhou nådde målet att vinna VM. Nu återstår en dröm – att få Nobelpriset». Besøkt 12. februar 2021.
7. ↑  «Nuorten SM- turnaus Oulaisissa 9. - 12.6.2005». Arkivert fra originalen 3. juni 2008. Besøkt 13. februar 2021.
8. ↑  «Nuorten SM-turnaukset 7.-10.6.2007». Arkivert fra originalen 24. mai 2009. Besøkt 13. februar 2021.
9. ↑  «Kilpailutuloksia». Arkivert fra originalen 20. november 2008. Besøkt 13. februar 2021.
10. ↑  «Henkilökohtaiset SM-turnaukset». Besøkt 13. februar 2021.
11. ↑  «World Youth Chess Championship 2005 G10 Belfort, France». Besøkt 13. februar 2021.
12. ↑  «Oululainen Qiyu Zhou shakin MM-hopealle». Besøkt 13. februar 2021.
13. ↑  «World Youth Chess Championships 2008 - Girls 08». Besøkt 13. februar 2021.
14. ↑  «Transfers in 2011». Besøkt 13. februar 2021.
15. 1 2 3 4 5 6 7 8  «Qiyu Zhou Rating Progress Chart». Besøkt 13. februar 2021.
16. ↑  . Besøkt 13. februar 2021.  Manglende eller tom `|tittel=` (hjelp)
17. ↑  «Qiyu Zhou Standard Ratings November 2011». Besøkt 13. februar 2021.
18. ↑  «Qiyu Zhou Standard Ratings January 2012». Besøkt 13. februar 2021.
19. ↑  «Qiyu Zhou Standard Ratings June 2013». Besøkt 13. februar 2021.
20. ↑  «Ottawa girl wins International chess competition». *CTV Ottawa News*. 29 September 2014. Besøkt 26. januar 2017.  Sjekk datoverdier i `|dato=` (hjelp)
21. ↑  «Qiyu Zhou Standard Ratings August 2014». Besøkt 13. februar 2021.
22. ↑  «World Youth Chess Championships 2014 u14 Girls». Besøkt 13. februar 2021.
23. ↑  Helmer, Aedan. «Ottawa chess master conquers world». Besøkt 13. februar 2021.
24. ↑  Silver, Albert. «WYCC 2014: The winners and the stories». Besøkt 13. februar 2021.
25. ↑  «Qiyu Zhou Standard Ratings February 2015». Besøkt 13. februar 2021.
26. ↑  «Qiyu Zhou Standard Ratings April 2015». Besøkt 13. februar 2021.
27. ↑  «Qiyu Zhou Standard Ratings June 2015». Besøkt 13. februar 2021.
28. ↑  «North American Youth Chess Festival 2015 U18 Female». Besøkt 13. februar 2021.
29. ↑  «Qiyu Zhou». Besøkt 13. februar 2021.
30. ↑  «Canadian Chess Player of the Year». Besøkt 14. februar 2021.
31. ↑  «Qiyu Zhou Standard Ratings April 2016». Besøkt 14. februar 2021.
32. ↑  «Nemo Qiyu Zhou Chess Games». Besøkt 16. februar 2021.
33. ↑  «Qiyu Zhou Top Lists Records». Besøkt 14. februar 2021.
34. ↑  «Qiyu Zhou wins Canadian Women's Championship». Besøkt 14. februar 2021.
35. ↑  . Besøkt 13. februar 2021.  Manglende eller tom `|tittel=` (hjelp)
36. ↑  «FIDE Women's World Chess Championship 2017 Round 1 Game 1». Arkivert fra originalen 15. februar 2017.
37. ↑  «FIDE Women's World Chess Championship 2017 Round 1 Game 2». Arkivert fra originalen 15. februar 2017.
38. ↑  «2017-18 Canadian Women's Zonal Chess Championship». Besøkt 14. februar 2021.
39. ↑  Crowther, Mark. «Online Canadian Qualifier 2021». Besøkt 16. juli 2021.
40. ↑  «Qiyu Zhou with the white pieces». Besøkt 14. februar 2021.
41. ↑  . Besøkt 13. februar 2021.  Manglende eller tom `|tittel=` (hjelp)
42. ↑  «Stockholm Chess Challenge 2016: Round 9». Besøkt 17. februar 2021.
43. ↑  . Besøkt 13. februar 2021.  Manglende eller tom `|tittel=` (hjelp)

1. ↑  Rangeringslisten for jenter består av spillere under 21 år.